Byggefolk på eternitgrunden bliver nu inviteret til et informationsmøde om risikoen ved at arbejde på byggepladsen, hvor der for nylig er blevet konstateret asbest. Det fortæller DR Nordjylland. Det er Byggefagenes Samvirke i Aalborg og bygherre, Søren Enggaard, der inviterer til informationsmøde. På mødet kan dem, der har arbejdet på byggepladsen få svar på de spørgsmål, de har. Det fortæller formand, for Byggefagenes Samvirke i Aalborg og Bygherre, Reider Kogstad. - Der har været meget omtale af asbesten og nu vil vi give folk mulighed for at stille deres spørgsmål til de rigtige eksperter, siger han til DR Nordjylland. Arbejdstilsynet har for været på kontrolbesøg på grunden, der tidligere lagde jord til Dansk Eternit Fabrik. Besøget udløste på stedet et strakspåbud, fordi der hvirvlede farligt asbeststøv rundt. Problemet er blevet udbedret.

Referat:
Byggefolk på eternitgrunden i Aalborg skal nu have at vide, hvilken risiko de bliver udsat for efter det er kommet frem, at der er fundet asbest på grunden.